## Hvordan opstår den Intertropiske Konvergenszone (ITK)?

Den Intertropiske Konvergenszone (ITK) er en meget vigtig del af det globale klima- og vindsystem. Dens beliggenhed bestemmes af solens opvarmning af Jordens overflade. ITK’s beliggenhed ændrer sig med årstidernes vekslen. Nedbøren er stor ved ITK, og dens position er derfor bestemmende for plantevækst og landbrug i de områder, hvor den befinder sig.

1. **Undersøg sammenhænge mellem ITK-zonen, årstider og nedbørsmønstre** ved hjælp af [link 1](https://www.youtube.com/watch?v=KZRFAkkt0Zg), [link 2](https://www.esa.int/esatv/Videos/2018/08/Aeolus_of_weather_and_winds/Global_wind_Animation_-_ESA) og animationen herunder (dobbeltklik på den for at aktivere den).



I skal enten arbejde individuelt eller i grupper på 2-3 personer.
Produktkravet er en 3-5 min. screencast (se vejledning på næste side).
Resultaterne afleveres enten til læreren eller til nabogruppen, som dernæst ser videoen og giver feedback.

1. Hvad er ITK zonen, og hvorfor flytter den sig? Vis dette vha. animation.
2. Hvilken sammenhæng er der mellem ITK, årstider og nedbør?
3. Hvad viser de røde og blå pile i illustrationen af ’Hadley cells’?
4. Vurder, hvorfor der er forskel på, hvor meget ITK-zonen flytter sig over land og over hav.
5. Vurder, hvilken betydning ITK-zonen har for nedbørsmængde og -mønstre på Stillehavsatollerne.
6. Hvor befinder ITK-zonen sig netop nu? Her kan du finde supplerende info på [www.windy.com](http://www.windy.com) → zoom ud og tilvælg ”skyer” eller ”nedbør”

**Vejledning til Screencast-O-Matic**

Screencast-O-Matic er et værktøj til at optage, hvad der sker på computeren

• Gå ind på: <http://www.screencast-o-matic.com/>

• Installer en gratis version programmet. Man åbner programmet og markerer, hvad der skal optages på skærmen. Husk at tjekke, om lyden bliver optaget.

• Når optagelsen er færdig, skal den gemmes som fil (fx mp4) på din laptop.

• Hvis Screencasten driller, så prøv Jing: <https://jing.en.softonic.com/>

|  |
| --- |
| Gem svar og data, så de kan indgå i besvarelsen af den overordnede problemstilling ”Hvordan kan man overleve på stillehavsatoller?” **HUSK:** *Jo bedre data – des bedre argumentation.* |